టీనా అంబానీ

టీనా అంబానీ (జననం 1957 ఫిబ్రవరి 11) భారతీయ మాజీ నటి. ఆమె 1991లో రిలయన్స్ గ్రూప్ చైర్మన్ అనిల్ అంబానీని వివాహం చేసుకుంది. ఆమె అనేక ఫౌండేషన్లు, స్వచ్ఛంద సంస్థలలో చురుకుగా పాల్గొంటుంది. వీటిలో చాలా వరకు ఆమె అత్తమామలు, ధీరూభాయ్ అంబానీ, కోకిలాబెన్ అంబానీ జ్ఞాపకార్థం స్థాపించబడ్డాయి. వయోవృద్ధుల సంరక్షణ నుండి భారతీయ కళను ప్రోత్సహించడం వరకు ప్రతీ పనిలోనూ ఆమె ఉంటుంది.

వ్యక్తిగత జీవితం 
టీనా మునిమ్ 1957 ఫిబ్రవరి 11న జన్మించింది. ఆమె 1975లో బొంబాయిలోని ఖార్‌లో ఎంఎం పుపిల్స్ ఓన్ స్కూల్ నుండి ఉన్నత పాఠశాలలో పట్టభద్రురాలైంది. అదే సంవత్సరం, ఆమె ఫెమినా టీన్ ప్రిన్సెస్ ఇండియా 1975 కిరీటాన్ని పొందింది. అరూబాలో జరిగిన మిస్ టీనేజ్ ఇంటర్‌కాంటినెంటల్ పోటీలో ఆమె భారతదేశానికి ప్రాతినిధ్యం వహించింది, అక్కడ ఆమె రెండవ రన్నరప్‌గా నిలిచింది. ఆమె తర్వాత ఆర్ట్స్‌లో డిగ్రీ కోసం జై హింద్ కాలేజీలో చేరింది. తరువాత 70వ దశకంలో, ఆమె హిందీ చిత్ర పరిశ్రమలో పదమూడు సంవత్సరాల పాటు ప్రముఖ నటిగా విజయవంతమైన కెరీర్‌ను సాధించింది.

1991 ఫిబ్రవరి 2న, రిలయన్స్ ఇండస్ట్రీస్ స్థాపించిన భారతీయ వ్యాపార దిగ్గజం ధీరూభాయ్ అంబానీ చిన్న కుమారుడు అనిల్ అంబానీని ఆమె వివాహం చేసుకుంది. వారికి ఇద్దరు కుమారులు జై అన్మోల్,  డిసెంబర్ 1991లో జన్మించాడు. కాగా జై అన్షుల్ సెప్టెంబర్ 1995లో జన్మించాడు. పెద్దవాడు, జై అన్మోల్ క్రిషా షాను 2022 ఫిబ్రవరి 20న వివాహం చేసుకున్నాడు.

ఆమె బావ రిలయన్స్ ఇండస్ట్రీస్ లిమిటెడ్ ఛైర్మన్, మేనేజింగ్ డైరెక్టర్ అయిన ముఖేష్ అంబానీ, ఆసియాలోనే అత్యంత సంపన్నుడు. ఆయన భార్య నీతా అంబానీ రిలయన్స్ ఫౌండేషన్ వ్యవస్థాపకురాలు.

ఫిల్మోగ్రఫీ

మూలాలు 

అంబానీ కుటుంబం
భారతీయ సినిమా నటీమణులు
హిందీ సినిమా నటీమణులు
భారతీయ మహిళా మోడల్స్
రిలయన్స్ గ్రూప్ వ్యక్తులు
1957 జననాలు
భారతీయ వ్యాపార మహిళలు
భారతీయ వ్యాపారవేత్తలు
భారతీయ మహిళా ముఖ్య కార్యనిర్వాహకులు